**Bezna noptii-ntunecate**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bezna nopţii-ntunecate

Bezna nopţii-ntunecate

Se apropie în curând...

Steagul negru fluturând

Fâlfâie pe neobservate,

Anunţând fatala noapte

A candelei, fumegând

Ulei în destul ne-având.

Cele cinci dintre fecioare

Ce ulei destul n-au luat

Pentru timpul de-noptat,

Stau astăzi în nepăsare

Pentru criza aceea mare:

Miezul nopţii, întunecat

Când Mirele, e-aşteptat.

Când se va face strigare:

- Iată, Mirele că vine! -

Va fi târziu pentru oricine

Să pornească-n căutare,

Dacă untdelemn nu are

Destul a-L primi pe Mire

Când va fi sfânta venire.

Căci-nchisă atunci va fi

Poarta harului preasfânt

Pentru-oricine pe pământ;

Timpul spre-a se pregăti

Pentru Mire de-a-L primi...

Nu în plânset, ci în cânt

Sfârşitu-s-a-n Legământ!

Flavius Laurian Duverna